Asentel n leqdic-nneɣ d win icudden ɣer temlilit gar tira akk d tugna, neɣ tira tamugnawt deg wungal Nayla n umaru n Brahim Tazaɣart. Leqdic-a d anadi ɣef unamek i d-yella ṣṣenf-agi n tira deg wungal Nayla akkedwayen i d-yerna yal ṣṣenf n tẓuri i wayeḍ; tira seg tama, tugna seg tama nniḍen. Ixef amezwaru n leqdic-a d win i d-yellan ɣef tira tamugnawt, iẓuran d umezruy-ines, mebla ma nettu anekcum-ines deg wungal sumata. Awal ad d-yili ɣef yinaẓuren imezwura ɣer tẓuri n wass-a ama deg tira tanagalit n tmura tiberraniyin, timura n unẓul (lOccident) ama deg tẓuri taqbaylit. Nwala d akken yal anaẓur amek yesqardec tugna deg tẓuri-ines, yal yiwen d ttamuɣli-ines. Ixef wis sin d win i d-yellan ɣef temlilit ger tugna d tira akk d usenṭed, ayen ara ad d-ibanen s tugget deg wungal Nayla. Ma yella d ixef wis kraḍ, d win icudden ɣer tira n Brahim Tazaɣart, amyeḍres, tira timawit akk d usurdu anaẓuran.